શુ કોઈ વ્યકતિ પોતાની પત્નીને એટલી નફરત કરી શકે કે તેનું ગળું કાપી શકે? એટલું જ નહીં પરંતુ પત્નીનું કપાયેલું માથું લઈને પતિ પોલીસ સ્ટેશને પણ પહોંચી ગયો. કર્ણાટકમાં એવો જ એક ચોંકાવનારો મામલો સામે આવ્યો છે, જ્યાં એક વ્યક્તિએ અફેરની શંકામાં પોતાની પત્નીની હત્યા કરી નાખી. આરોપી પતિએ પહેલા પોતાની પત્નીનું ગળું કાપ્યું ત્યારપછી તેનું કપાયેલું ગળું લઈને સરેન્ડર કરવા માટે પોલીસ ચોકી પહોંચી ગયો. પોલીસ સામે જયારે તે વ્યક્તિએ પોતાની પત્નીનું કપાયેલું માથું રાખીને આખી વાત કરી ત્યારે પોલીસ અધિકારીઓ પણ હેરાન થઇ ગયા હતા. હાલમાં પોલીસે આરોપી પતિની ધરપકડ કરી લીધી છે.